Document ID: /roh_data/filtered/Billingualer_Corpus_interleaved-de-rm.jsonl.gz/909

This is a text translated from German to Rumantsch Grischun.
Modelle zur Pflegefinanzierung: Untauglich bis bedingt tauglich

Die Kosten der Krankenversicherung im Pflegebereich müssen dringend stabilisiert werden. Trotzdem dürfen Pflegebedürftige nicht zu Armutsfällen werden. Dieses doppelte Ziel der Reformplanung zur Krankenversicherung will der Bundesrat mit zwei unterschiedlichen Finanzierungsmodellen erreichen. Sie unterscheiden sich vorab in der Definition der kassenpflichtigen Leistungen.

Die Grundidee des Modells A besteht darin, dass die Krankenversicherung ausschliesslich für komplexe Pflegefälle voll aufkommt. In einfachen Pflegesituationen vergütet die Krankenversicherung keine Pflegeleistungen. Modell B unterscheidet zwischen der Akutpflege und der Langzeitpflege: die Krankenversicherung übernimmt bei der Akutpflege die vollen Kosten der Pflegeleistungen nach Krankenversicherungsgesetz; an die Langzeitpflege wird lediglich ein Beitrag gewährt. Die Abgrenzung zwischen Akut- und Langzeitpflege erfolgt durch ein zeitliches Kriterium.

Die Bündner Regierung lehnt Modell A entschieden ab. Es ist nicht praxistauglich und hat finanz- und verteilungspolitische Schwächen. Modell B hingegen kann mitgetragen werden. Die Regierung hat dafür allerdings verschiedene Bedingungen gestellt. Die Spital- und die Pflegefinanzierung dürfen zudem insgesamt für die Kantone und die Gemeinden keine Mehrkosten verursachen.

Berg- und Schneesportwesen: Keine Ausbildungs-Beiträge mehr vom Kanton

Die Regierung hat die neuen Ausführungsbestimmungen zum Gesetz über das Berg- und Schneesportwesen erlassen. Erfolgreiche Kursteilnehmerinnen und -teilnehmer der Schneesport- und Bergführerausbildung erhalten demnach keine Beiträge mehr vom Kanton. Der Kantonshaushalt kann damit um rund 50'000 Franken jährlich entlastet werden.

Die Revision der Ausführungsbestimmungen zum Gesetz über das Berg- und Schneesportwesen ist eine Massnahme der Struktur- und Leistungsüberprüfung zur Sanierung des Kantonshaushalts.

Aus Gemeinden und Regionen

- Safien: Die Regierung hat den Waldentwicklungsplan genehmigt. Dieser legt die langfristigen Ziele und Strategien der Waldbewirtschaftung in Safien fest.

- Sent: Sowohl die Totalrevision des Gesetzes über die Tourismusförderungsabgabe als auch die Totalrevision des Kurtaxengesetzes sind genehmigt worden. Das neue Kurtaxengesetz tritt am 1. Dezember, die neue Regelung über die Tourismusförderabgabe am 1. Januar 2005 in Kraft.

Kantonsbeiträge an verschiedene Institutionen

- Kulturförderung: Die Regierung hat für das Jahr 2004 rund 70 Gesuche um Beiträge für kulturelle Zwecke genehmigt. Die Gesamtsumme beläuft sich auf rund 380'000 Franken.

Personelles

- Sandra Felix, zurzeit in Zürich, ist als Projektleiterin "New Public Management NPM" im Finanz- und Militärdepartement, Thomas Engel, Chur, ist als juristischer Mitarbeiter in der Steuerverwaltung gewählt worden.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 09.09.2004

Models per la finanziaziun da tgira: nunadattà u adattà mo cun resalvas

Ils custs da l'assicuranza da malsauns per il sectur da tgira ston vegnir stabilisads urgentamain. Tuttina na dastgan persunas che basegnan tgira betg crudar en paupradad. Questa finamira dubla da la planisaziun per refurmar l'assicuranza da malsauns vul il cussegl federal cuntanscher cun dus differents models da finanziaziun. Els sa distinguan en emprima lingia en la definiziun da las prestaziuns renconuschidas da la cassa da malsauns.

L'idea fundamentala dal model A è che l'assicuranza da malsauns paja totalmain ed exclusivamain per cas da tgira cumplexs. En situaziuns da tgira simplas n'indemnisescha l'assicuranza da malsauns naginas prestaziuns da tgira. Il model B distingua tranter la tgira acuta e la tgira da lunga durada: tar la tgira acuta surpiglia l'assicuranza da malsauns tut ils custs da las prestaziuns da tgira tenor lescha federala davart l'assicuranza da malsauns; tar la tgira da lunga durada conceda ella mo ina contribuziun. La cunfinaziun tranter tgira acuta e tgira da lunga durada vegn fatga cun agid d'in criteri temporal.

La regenza grischuna refusa energicamain il model A. El n'è betg adattà per la pratica ed ha flaivlezzas finanzialas e da la politica da distribuziun. Il model B perencunter po la regenza sustegnair. La regenza metta dentant differentas cundiziuns. La finanziaziun dals ospitals e da la tgira na dastgan tut en tut betg chaschunar custs supplementars per ils chantuns e per las vischnancas.

Sport da muntogna e da naiv: naginas contribuziuns da scolaziun pli dal chantun

La regenza ha relaschà las novas disposiziuns executivas tar la lescha davart il sport da muntogna e da naiv. Las participantas ed ils participants dal curs che han absolvì cun success la scolaziun da sport da naiv e da guid da muntogna na survegnan uschia naginas contribuziuns dal chantun pli. Las finanzas dal chantun pon vegnir distgargiadas per var 50'000 francs l'onn.

La revisiun da las disposiziuns executivas tar la lescha davart il sport da muntogna e da naiv è ina mesira da l'examinaziun da la structura e da las prestaziuns per sanar las finanzas dal chantun.

Da vischnancas e regiuns

- Stussavgia: La regenza ha approvà il plan per il svilup dal guaud. Quel fixescha las finamiras e las strategias a lunga vista da la cultivaziun dal guaud en Stussavgia.

- Sent: Tant la revisiun totala da la lescha davart la contribuziun per promover il turissem sco er la revisiun totala da la lescha davart las taxas da cura èn vegnidas approvadas. La nova lescha davart las taxas da cura entra en vigur il 1. da december, il nov reglament davart la contribuziun per promover il turissem il 1. da schaner 2005.

Contribuziuns chantunalas a differentas instituziuns

- Promoziun da la cultura: Per l'onn 2004 ha la regenza acceptà var 70 dumondas da contribuziun per intents culturals. La summa totala importa var 380'000 francs.

Chaussas persunalas

- Sandra Felix, actualmain a Turitg, è vegnida elegida sco manadra da project "nova gestiun publica NGP" tar il departament da finanzas e militar, Thomas Engel, Cuira, sco collavuratur giuridic tar l'administraziun da taglia.

chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 09.09.2004